CELEX: 62014FN0134
Language: el
Date: 2014-11-18 00:00:00
Title: Υπόθεση F-134/14: Προσφυγή-αγωγή της 18ης Νοεμβρίου 2014 — ZZ κατά Επιτροπής

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/53
            
         Προσφυγή-αγωγή της 18ης Νοεμβρίου 2014 — ZZ κατά Επιτροπής
   (Υπόθεση F-134/14)
   (2015/C 034/65)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωποι: S. Rodrigues, A. Tymen, δικηγόροι)
   
      Καθής-εναγομένη: Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής περί αποκλεισμού της υπάρξεως ζημίας της οποίας η επέλευση να προκύπτει από το χρονικό διάστημα το οποίο παρήλθε μέχρις ότου η Επιτροπή αποδείξει την επαγγελματική αιτία της ασθενείας της προσφεύγουσας-ενάγουσας και περί καταβολής αποζημιώσεως στην προσφεύγουσα-ενάγουσα, ανερχομένης μόλις σε 2  000 ευρώ ως αντιστάθμιση για την κατάσταση αβεβαιότητας στην οποία είχε περιέλθει η προσφεύγουσα-ενάγουσα όσον αφορά την αναγνώριση της επαγγελματικής αιτίας της ασθενείας της, καθώς και αίτημα επιδικάσεως χρηματικής ικανοποιήσεως για την ηθική βλάβη που φέρεται ότι υπέστη η προσφεύγουσα-ενάγουσα.
   
      Αιτήματα
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Ευρωπαϊκής Επιτροπής της 8ης Αυγούστου 2014, η οποία παρελήφθη από την προσφεύγουσα-ενάγουσα την 1η Οκτωβρίου 2014 με συστημένη επιστολή και με την οποία απορρίφθηκε η από 24 Απριλίου 2014 διοικητική ένσταση της προσφεύγουσας-ενάγουσας·
            
         
               —
            
            
               εφόσον παρίσταται ανάγκη, να ακυρώσει την απόφαση της Ευρωπαϊκής Επιτροπής της 3ης Φεβρουαρίου 2014, με την οποία έγινε μόνον εν μέρει δεκτό το από 16 Οκτωβρίου 2013 αίτημα αποζημιώσεως της προσφεύγουσας-ενάγουσας·
            
         
               —
            
            
               να απευθύνει διαταγή περί αποκαταστάσεως της ηθικής βλάβης της προσφεύγουσας-ενάγουσας, το ύψος της οποίας αποτιμάται, ex aequo et bono, σε 20  000 ευρώ·
            
         
               —
            
            
               να καταδικάσει την Επιτροπή στο σύνολο των δικαστικών εξόδων.